b"\n_START_ARTICLE_\nEstrat\xc3\xa8gia militar\n_START_PARAGRAPH_\nL'estrat\xc3\xa8gia militar (del grec: strategia) \xc3\xa9s la capacitat de disposar que la guerra es lliuri en els terrenys i els termes m\xc3\xa9s adequats per les forces de qu\xc3\xa8 hom disposa i m\xc3\xa9s desfavorables per a les forces de l'enemic, independentment que aquestes darreres siguin superiors a les pr\xc3\xb2pies en termes objectius. Un expert en estrat\xc3\xa8gia s'anomena estrateg._NEWLINE_Els canvis moderns en la tecnologia militar s'han reflectit les estrat\xc3\xa8gies militars actuals. Abans del segle XIX, l'art de la guerra es limitava a les t\xc3\xa0ctiques militars. Tanmateix, en el pensament militar d'avui dia t\xc3\xa9 una gran import\xc3\xa0ncia el pla general i els mitjans per a obtenir un resultat a llarg termini i l'art operacional, una etapa interm\xc3\xa8dia en qu\xc3\xa8 l'objectiu \xc3\xa9s convertir l'estrat\xc3\xa8gia en t\xc3\xa0ctica."